Ministru kabineta noteikumu „Grozījums Ministru kabineta 2010.gada 1.jūnija noteikumos Nr.501 „Kārtība, kādā gadskārtējā valsts budžeta likumprojektā iekļauj pieprasījumus valsts vārdā sniedzamajiem galvojumiem, un galvojumu sniegšanas un uzraudzības kārtība” projekta sākotnējās ietekmes novērtējuma ziņojums (anotācija)

|  |  |  |
| --- | --- | --- |
| 1. **Tiesību akta projekta izstrādes nepieciešamība** | | |
| 1. | Pamatojums | *Euro* ieviešanas kārtības likuma 30.panta pirmā daļa.  Ministru kabineta 2013.gada 4.aprīļa rīkojuma Nr.136 „Par Latvijas Nacionālo *euro* ieviešanas plānu” 1.pielikuma „Pasākumu plāns Eiropas vienotās valūtas ieviešanai Latvijā” Juridisko jautājumu sadaļā uzdotie uzdevumi, kas saistīti ar Ministru kabineta normatīvo aktu pielāgošanu *euro.*  Ministru kabineta 2012.gada 27.jūnija rīkojuma Nr.282 „Par „Koncepciju par normatīvo aktu sakārtošanu saistībā ar eiro ieviešanu Latvijā”” 7.punkts. |
| 2. | Pašreizējā situācija un problēmas | Deklarācijas par Valda Dombrovska vadītā Ministru kabineta iecerēto darbību II sadaļas 1.punkts paredz, ka Latvija plāno iekļauties eiro zonā jau 2014.gadā. Ņemot vērā, ka pēc iestāšanās *euro* zonā, likumīgais maksāšanas līdzeklis būs nevis lats, bet *euro*, ir nepieciešams nodrošināt tiesību aktu pielāgošanu *euro* ieviešanai Latvijā.  Ministru kabineta 2010.gada 1.jūnija noteikumu Nr.501 „Kārtība, kādā gadskārtējā valsts budžeta likumprojektā iekļauj pieprasījumus valsts vārdā sniedzamajiem galvojumiem, un galvojumu sniegšanas un uzraudzības kārtība” (turpmāk – noteikumi) 20.punktā noteikts minimālais galvotā kredīta apmērs komercdarbības atbalsta projektu īstenošanai 2 000 000 latu. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu mērķis ir *euro* ieviešanas dienā, ņemot vērā oficiālo maiņas kursu, izteikt *euro* noteikumos noteikto minimālo galvotā kredīta apmēru komercdarbības atbalsta projektu īstenošanai. Noteikumu projekts paredz izteikt 2 000 000 latu ekvivalentu *euro*, kas ir minimālais slieksnis no kura var pretendēt uz valsts galvojumu komercdarbības atbalsta projektu īstenošanai, noapaļojot uz leju ar precizitāti, kas nav mazāka par noapaļošanas precizitāti skaitliskajai vērtībai latos, ievērojot *Euro* ieviešanas kārtības likuma 32.panta otrās daļas 2.apakšpunktā noteiktos skaitliskās vērtības noapaļošanas principus.  Grozītā tiesību norma *euro* valūtā nav komercatbalsta saņēmējiem nelabvēlīgāka un nerada negatīvu ietekmi uz sabiedrību, jo minimālais galvotā kredīta apmērs izteikts *euro* un noapaļots pēc iepriekš minētā principa ir par LVL 0,44 mazāks par sākotnējo tiesību normu latos t.i., tādējādi tiek pat samazināts minimālais galvotā kredīta apmērs un paplašināts potenciāli iesniedzamo pretendentu projektu loks. Minētie grozījumi nerada ietekmi uz valsts budžetu. |
| 5. | Projekta izstrādē iesaistītās institūcijas | Nav |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar |
| 7. | Cita informācija | Nav |

*Anotācijas II, III, IV, V, VI sadaļa – projekts šo jomu neskar.*

|  |  |
| --- | --- |
| **VII. Tiesību akta projekta izpildes nodrošināšana un tās ietekme uz institūcijām** | |
| Projekta izpildē iesaistītās institūcijas | Finanšu ministrija, Valsts kase |
| Projekta izpildes ietekme uz pārvaldes funkcijām | Projekts šo jomu neskar |
| Projekta izpildes ietekme uz pārvaldes institucionālo struktūru.  Jaunu institūciju izveide | Projekts šo jomu neskar. |
| Projekta izpildes ietekme uz pārvaldes institucionālo struktūru.  Esošu institūciju likvidācija | Projekts šo jomu neskar. |
| Projekta izpildes ietekme uz pārvaldes institucionālo struktūru.  Esošu institūciju reorganizācija | Projekts šo jomu neskar. |
| Cita informācija | Nav |

Finanšu ministrs A.Vilks

23.08.2013 11:02

468

A.Gasjūns

Valsts kases

Finansēšanas departamenta

direktores vietnieks

67094231, fakss 67094232

Armins.Gasjuns@kase.gov.lv